**Moro-Moro**

Ang **moro-moro** o comedia ay isang adaptasyon mula sa dula sa Europa na *comedia de capa y espada*.

Ang *moro-moro*, ay natatangi sapagkat walang ibang bansa na nakaisip at nakapagsagawa ng nasabing palabas na katulad nang sa [Pilipinas](http://fil.wikipilipinas.org/index.php?title=Pilipinas). Ang [Pilipinas](http://fil.wikipilipinas.org/index.php?title=Pilipinas) lamang ang nawili sa paggawa ng *moro-moro* na ang obrang ito ay tuluyan nang itinuring na kasama sa buhay ng mga Pilipino sa halos dalawang siglo.

Ang *moro-moro* ay pinaniniwalaang nag-ugat mula sa sagupaan sa pagitan ng mga Kristiyano at Pilipinong Muslim. Ang makasaysayang laban na ito ay nagsimula noong ika-16 na siglo nang ang mga Kristiyanong Malay, mga Pilipino sa Luzon at Visayas ay sumama sa pakikidigma ng mga Espanyol laban sa mga Pilipinong Muslim na nasa Timog.

Ang karaniwang banghay ng *moro-moro* ay batay sa pagmamahalan sa pagitan ng isang Pilipinong Muslim na prinsipe at isang Kristiyanong prinsesa. Ang pagkakaiba sa relihiyon ay kasama sa mga balakid na kailangang malampasan ng mga karakter. Ang hidwaan ay patuloy pang lalala dahil sa patuloy na magsusumikap ang mga kamag-anak ng parehong panig upang hindi matuloy ang kasal.

At sa huli, isang paligsahan ang magaganap, kung saan, ang Muslim at Kristiyano ay maglalaban para sa kamay ng prinsesa. Kapag ang Muslim ang nanalo sa paligsahan, siya ang papayagan na makuha ang kamay ng Kristiyanong prinsesa sa kondisyon na siya ay magpapabinyag sa Kristiyanismo.

**Senakulo**

Ang Senakulo ay tradisyonal na pagsasadula ng mga pangyayari hinggil sa mga dinanas ni Hesukristo bago at pagkaraang ipako siya sa krus. Hango ang nasabing tradisyon sa Bibliya at iba pang tekstong apokripa. Kadalasang ginaganap ito sa lansangan o kaya'y sa bakuran ng simbahan. Ang magkakaibigan, magkakamag-anak, at magkakababayan ay magkikita-kita upang panoorin at palakasin ang loob ng mga tauhan sa dula. Ang mga kasuotan ng mga gumaganap ay ginagad sa suot ng mga kawal na Romano at iba pang personalidad at kasaysayan at may matitingkad na kulay. Ang mga manonood naman ay may baong sariling upuan at pagkain upang hindi sila mainip sa panonood. Karaniwan ding makikita ang iba't ibang tindahan na nakapaligid sa pinagdarausan ng senakulo. Hindi man atentibo sa panonood ang ilang tao ay madali pa ring masundan ang takbo ng pagsasadula sapagkat pamilyar ang bawat mga eksena.

**Sarswela**

Ang sarswela (Espanyol: zarzuela bigkas [θarˈθwela], [sarˈswela] sa Latino Amerika) ay isang Kastilang uri ng lirika-dramatiko na nagpapalit mula sa binibigkas patungo sa inaawit na mga eksena, na sinasama ang mala-opera at tanyag na awitin, gayon din ang sayaw. Lumawak ang uring ito sa mga kolonya ng Espanya, kabilang ang Pilipinas na naging isang tradisyon.

**Duplo**

Ang **duplo** ay isang pamamaraan na ipinasok o isinama sa mga selebrasyon upang mabawasan ang kalungkutan sa pagdadasal para sa mga namatay. Ito ay binubuo ng mga *puns*, biro at palaisipan sa bernakular.

Kinalaunan, ang duplo ay naging isang madulaing debate sa pamamagitan ng berso.

Ang nakasanayang gawi ay ang ibang manlalaro ay magbibintang sa iba ng mga kathang krimen, at ang mga akusado naman ay ipagtatanggol ang kanilang sarili. Ang usapan o dayalogo ay nagiging mas masigla gamit ang mga kotasyon mula sa mga *awit* at *corrido* na ginagamit sa debate. Kapag ang isang nakikipagtalo ay nagbigay ng maling sagot sa palaisipan na binigay sa kanya, siya ay kadalasang pinaparusahan sa pamamagitan ng pagpilit sa kanya na magsabi ng isang *dalit* para sa namatay.

Tinukoy sa aklat na "Ang Ligaya sa Hapis at ang Kaaliwan ng mga Olila o ang Libangang Duplo" ang dalawang layon ng larong duplo: (1) ang pang-aliw ng hapis, pang-aliw sa naulila, pang-aliw sa may kalungkutan at (2) pangtalas ng kaisipan. Kasama pa rito ang duplo bilang parangal sa kaluluwa ng isang yumao.

**Karagatan**

Halimbawa:

Dalaga:  
“Ikaw nga ang unang napili ng Diyos  
Sumisid sa singsing na aking hinulog  
Subalit hindi upang siyang maging irog  
Kundi idaan lang muna sa pagsubok.”  
  
“Kaya’t sisirin mo ang tanong kong ito  
At singsing kong ito ay nang maangkin mo  
Sa singsing na linao at walang pabato  
Turan mong simula at ang dulot nito.”  
  
“Kaya’t sisirin mo ang tanong kong ito  
At singsing kong ito ay nang maangkin mo  
Sa singsing na linao at walang pabato  
Turan mong simula at ang dulot nito.”  
  
“Karagatang ito’y kahit na malalim  
Pangangahasan kong aking lulusungin  
Hustong bait ninyo ang titimbulanin  
Na inaasahang sasagip sa akin.”  
  
“Karagatan ito’y oo nga’t mababaw  
Mahirap lusungin nang hindi maalam  
Kaya kung sakaling ako’y masawi man  
Kamay mong isasagip yaong hinihintay.”